  Майя Бывальцева Балезино ёросысь тӧролэн интыез понна куинь кандидатъёсты шараяз конкурс. Удмуртиын со одӥг гинэ муниципал кылдытэт, кытын уставъя интывыллэсь тӧрозэ конкурслы йылпумъянъёсъя быръён чакламын, верамын элькун тӧролэн но кивалтэтлэн пресс-службазылэн ивортоназ. Конкурс ӧрилэсь кенешонзэ 12-тӥ куарусёнэ Ижкарын ортчытӥз Удмуртиысь тӧролэн но кивалтэтлэн администрацизылэн кивалтӥсезлэсь ужзэ быдэсъясь Сергей Смирнов. Отын пусйизы, 16-тӥ гудырикошконысен 1-тӥ куарусёнозь ӧрие 15 куриськонъёс вуизы шуыса. Котькудӥз (одӥгез сяна) ёросэз азинтонъя учкетэныз тодматӥз. Собере конкурсэ пыриськисьёсын вераськонлы йылпумъянъёсты ӧрилэн ворсам кенешоназ эскеризы. Котькуд кандидат понна шара куара сётыса, ёрос кивалтӥсьлэн интыужаз пуксьыны куинь тужгес дась муртъёсты пусйизы. Со Юрий Новоайдарский — Кизнер каргуртысь ожгар пенсионер, Ольга Степанова — Дэбес ёросысь депутатъёслэн кенешсылэн тӧроез но Роман Соловьёв — «Уралнефтесервис» акционер огазеяськонысь ёзэтлэн кивалтӥсез (Пермь шаер). Валтӥсез: конкурс возьматӥз, интывылъёслы кивалтӥсьёсты конкурс пыр быръён — туж шонер пумкылъян. <…> Со ӟечлыко шара уж вал, собере ми куинь кандидатъёсты пусйимы, удмуртарняе ини ёрос кенешысь депутатъёс одӥгзэ соос пӧлысь Балезино ёрослы тӧрое быръёзы Сергей СмирновОзьы ик солэн верамезъя, конкурсэ пыриськем ог дасо пала адямиез азьланяз муниципал но элькун ёзэсъёсысь пӧртэм интыужъёсысь адӟыны луоз. Тодэ вайытом, Балезино ёрослэн азьвыл тӧроез Ришат Мухгалимов 29-тӥ южтолэзе интыужысьтыз кошкиз. Собере Удмуртилэн тӧроезлэсь ужзэ огдырлы быдэсъясь Александр Бречалов пусйиз, та ёрос элькунын нырысетӥез луоз, кытын тӧро депутатъёс пӧлысь интые, ӧрилэн пумкылъянэзъя быръемын луоз шуыса. Тегъёс: Балезино Удмуртия муниципалтӧрлыкъёс  